IREM AFELSUF : TIZLIT « AMALU » N UNAẒUR AYYUR— January 5, 2014 0 160
Aksil Afersig: Ilula-d g usammer. ImYur g ufrekla, g iYra. IYra g tesdawit n ImtYren, iYley s Fṛansa ad ifukk taYuri-nnes g yinagrawen isenselkamen. Aksil issker asmel n Afersig.com g itturu ineYmisen n tsenselkemt d tYellist.
I winna ur t-issinen, Ayyur iga yiwen unaẓur seg usammer. AYewwaY g uswengem-nnes. Ilula-d g Tbesbast, g izzrey temẓi-nnes, allig da iseurrum awin-t imarawen-nnes s Fṛansa. Meqqar iffeY amazir, Ayyur yumeẓ s iẓuran-nnes, s idles-nnes d s tmagit-nnes. G tsurifin-nnes timezwura, ar isseflid i yinaẓuren imaYnasen: Xalid IẒRI, NBA, MELLAL, MEETUB, … A-ya ifeka-yas yiwet twengimt ifafan. Asselku, assitem n tmagit tamaziYt g Meṛṛuk d TmazYa amun g usfafa, amun g uYuyyi n wayyur. IssafeY-d 3 itwilen, itkaren s iwaliwen, iwaliwen iquraren. Idrus mayd ittakzen mayd ira ad degsen yini.
G umegraḍ-a, mer nufi, nra ad akw nekk Yef tezlatin n Ayyur. Maka ur aY-ifukk, acku idlisen ayd d-yusan mk nra ad akw nekk attayen i tYensa n wayyur g tezlatin-nnes.
G wuṭṭun-a, nusi-d yiwet tezlit igan tafelsuft. Ayyur ur idd Yas iwaliwen iquṛaren ayd ittini. Gan awd ifelsufen. Tizlit «Amalu», tetkar s iwaliwen, tufes s yiwen waggwa g tmmutter teskiẓufriniyt n ufgan amaziY.
MniY g waman, annayeY amalu-new degsen
A wi-ssen mayd ti-yaYen ur yaY g digi.
MniY, d-iddan g imna, iga yiwen umyag ittegensasen amarur[1] d tkerkas. Da d-ittrara tafekka (tawlaft) n umdan. Imna, iṭṭef aha s tisit (miroir) igan tizi Yur tmeṭṭut. Tisit tumeẓ s uzriri, tafekka, tiẓilt d tayri. S yiwen wawal yaḍen, nYiy ad nebder: tamagit g tmeẓla (identité dans la différence).
Γur Platon (Plaṭun), “tisit tga tala n tYawsiwin imyajayen iwer- inn tilawt. G useksew amezwaru, tisit tetkar s tYawsiwin ar tssikiz aredla maka ur tegbir amya” (Ennéades, III, 6, 7) [2].
Amyi n Narcisse (Naṛsis) da d-issekan akrad n tudert g beṭṭu. Narcisse da irezzu ad yaf tamunt-nnes tamezzawrut, ad ismun sin izgenen t-ilan, nna tebḍa tisit. G imyiten itraren tella twargit n Narcisse g wungal n “Alice au Pays des Merveilles” n Lewis Caroll d “Orphée” n Jean Cocteau. Degsen, yufa Narcisse ad ikcem s tisit isellwu tawargit-nnes.
Γur Lacan (Lakan), tadra tabeṛṛant n tussena n tewlaft n ufgan ittuṣka Yef wayeḍ. Isemdya s mma ig tenna i memmis “hat key a-ya” (g tisit). Aseksew n wayeḍ, ur illin Yur Narcisse, ayd isskaren asileY n nek imzireg (moi indépendant). Tarat (phénomène) n tisit, tssada kigan n ssmex Yur imyura. Maka g umata, afgan d tewlaft bḍan g tesga n umeggay (sujet) d tYawsa; munen g tsekra n nek imzireg.
Ayyur ur ibdir tisit, maka isawel Yef waman igan amm nettat. Tawlaft g tisit teglugel, tin waman da ttemhiqqiy nnig taṭṭanganin ar tent-ttnuy.
Awd tawlaft g waman da ttemectag, ard ur tgi i yikez. Da ttesriw ar tteqmar, awd ar ttenfruṛuY. G wawal yusey udem amezwaru n umyiwen (première personne du singulier), nna ika i ufgan amaziY iga. Ar iseksiw aman yiri ad yakez iYef-nnes, amalu-nnes, tawlaft-nnes. Maka iṛmey ad yakez idd netta “A wi- ssenen mayd ti-yaYen ur yaY g digi”.
NYiy ad nini n wis ira ad isiwel Yef tmagit n umaziY inbaṛan, ur tsul tssen mayd tga. Ur taY g yiYef-nnes. Amm mi ira ad isiwel Yef teskiẓufriniyt n ufgan amaziY.
Tamagit tnnefruṛeY, amaziY ikkucem, irremuma ddaw tkendawt, tawda d ussitem. Ur yukiz iYef-nnes. Ira ad t-yakez, maka tawlaft-nnes da ttemhiqqiy agensu n yiwen umaḍal g ur ibaḍ, g ur yufi ad degs ibaḍ meqqar ira. Mek yuzen afus ad isbedd aman yales-asen asmhiqqey.
Tizlit-a, u Yas ini tasetna-nnes ttuṣka Yef tmagit n ufgan amaziY. Ar tteḍus tadra n waṭṭan amaziY.
G ugenses umyiy, is ur id Wiyha ayd ikkan attayen i umeggay yaḍer taYawsa!
[1] : Amarur d-iddan g waman n marur.
[2] : Bronislaw Paszkowski g “L’expérience du miroir ou Le sujet entre être et doute”
Tamawalt :
Irem: essai / Aggwa: fardeau / Amarur: illusion / Azriri: maquillage / Tiẓilt: beauté / Tameẓla: différence /
Tala: source / Tilawt: réalité / Aredla: tout / Gber: (v) contenir / Amyi: mythe / Akrad: incapacité /
Tamezzawrut: primitive / Azgen: moitié / Atrar: moderne / Sellwu: réaliser / Tadra: origine / AsileY:
formation / Imzireg: indépendant / Tarat: phénomène / Ameggay: sujet / Taṭṭanga: vague / Sriw: élargir /
Udem: personne / Amyiwen: singulier / U Yas ini : à vrai dire.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn fra_Latn fra_Latn kab_Latn fra_Latn fra_Latn